Так, Перамога востра, неабыякава і прачула адлюстравалася ў творчасці беларускіх мастакоў. Дастойных работ на гэтую тэму вельмі шмат. Лепшыя з іх знаходзяцца ў фондах галоўнага музея краіны. І паказаць у гэтыя святочныя дні музею, несумненна, ёсць што. Нездарма тут вырашылі не абмяжоўвацца адной, няхай і вялікай па маштабах, экспазіцыяй. І вось ужо непасрэдна ў музейнай зале беларускага мастацтва 1940-1980-х гадоў арганізавалі яшчэ адну выставу, якую так і прадставілі: “Вайна і Перамога ў творчасці беларускіх мастакоў ХХ стагоддзя”.